Държавен вестник, бр. 91, 2010 г., стр. 57

БРОЙ  91	
Д Ъ Р Ж А В Е Н  В Е С Т Н И К 	
СТР.  57  
3.5.1.6. интервенционална (високоспеци­
ализирана) горна и долна терапевтична и 
диагностична гастроинтестинална ендоскопия 
с голяма сложност; практикуват се от лекар с 
призната специалност по гастроентерология; 
хирургия с допълнителна квалификация по 
интервенционална (високоспециализирана) 
горна и долна гастроинтестинална ендоскопия 
с висока сложност; 
3.5.1.7. ендоскопска ретроградна холангио­
панкреатография (ЕРХП) и свързани с нея 
интервенционални (високоспециализирани) 
диагностични и терапевтични процедури на 
papilla Vateri/сфинктер Одди, жлъчните пътища 
и панкреаса; 
3.5.1.8. извършване на перкутанна черно­
дробна биопсия;
3.5.1.9. извършване на диагностична и/или 
терапевтична парацентеза;
3.5.1.10. определяне и провеждане на спе­
циализирана биологична терапия при възпали­
телните чревни заболявания;
3.5.1.11. стартиране на специализирана 
антивирусна терапия при хронични вирусни 
хепатити;
3.5.1.12. определяне, насочване, подготовка 
и проследяване на болни за и след чернодроб­
на трансплантация (изисква се допълнителна 
квалификация); 
3.5.1.13. лечение на вече диагностицирани 
заболявания, при които терапевтичният подход 
и схема на лечение са уточнени и стартирани;
3.5.1.14. симптоматично лечение при хронич­
но прогресиращи и терминални неонкологични 
и онкологични заболявания в сферата на гас­
троентерологията, хепатологията, заболяванията 
на жлъчната система, панкреаса, перитонеума 
и ретроперитонеума;
3.5.1.15. извършване на междуболнични 
консултации в сферата на гастроентерологията;
3.5.1.16. провеждане на обучение и допъл­
нителни квалификации в сферата на гастроен­
терологията съобразно нормативните актове. 
3.5.2. Диагностика и стадиране на онко­
логични заболявания в гастроентерологията 
(с локализация в хранопровод, стомах, тънки 
черва, дебело черво, анален канал, черен 
дроб, панкреас, жлъчна система, перитонеум, 
ретроперитонеум и други).
3.6. Минимален обем дейност – минимум 
380 преминали болни на 10 разкрити болнични 
легла годишно или над 90 % използваемост на 
легловия фонд.
3.7. Дейностите по т. 5 могат да бъдат из­
вършвани и в болнични структури по медицин­
ската специалност „Вътрешни болести“ от ІІІ 
ниво в случай, че тези структури отговарят на 
всички изисквания на медицинския стандарт 
„Гастроентерология“ за структура от ІІІ ниво. 
И. Консултативна дейност и контрол на 
качеството на осъществяваната дейност
1. Консултации в гастроентерологична струк­
тура се осъществяват от лекари с призната 
специалност по гастроентерология.
2. Начин на извършване на консултациите:
2.1. Консултации от републикански консул­
танти по ред, определен в наредба на министъра 
на здравеопазването.
2.2. Консултации на място, по желание на 
началника на гастроентерологичната структура 
и след разрешение на ръководителя на лечеб­
ното заведение.
2.3. След транспортиране на пациента в ле­
чебното заведение за болнична помощ, в което 
работи консултантът, със или без последваща 
хоспитализация.
2.4. Регулярни консултации, които се осъ­
ществяват от избрани от ръководството на 
лечебното заведение водещи лекари с призната 
специалност по гастроентерология.
2.5. Други форми на консултативна помощ.
3. Разноските за консултациите (пътни, днев­
ни, хонорар) се изплащат съгласно действащите 
нормативни актове.
К. Контрол на качеството на дейността
Eжегодно Българското дружество по гастро­
ентерология, ендоскопия и абдоминална ехо­
графия актуализира консенсусите на болестните 
единици, задължителни за всички практикуващи 
гастроентерология.“
§ 5. В Наредба № 23 от 2002 г. за утвържда­
ване на медицински стандарт „Лицево-челюстна 
хирургия“ (обн., ДВ, бр. 113 от 2002 г.; изм. 
и доп., бр. 65 от 2010 г.) се правят следните 
изменения и допълнения:
1. Думите „Заключителни разпоредби“ се 
изменят с „Преходни и заключителни разпо­
редби“ и в тях се създават § 5, 6 и 7:
„§ 5. (1) Изискванията на приложението 
към член единствен, ал. 1 за наличие на мик­
робиологична лаборатория на територията на 
болницата се прилагат от 1 януари 2014 г.
(2) До 31 декември 2013 г. болницата може 
да бъде обслужвана от микробиологична лабо­
ратория на територията на населеното място.
§ 6. Стандартните и специфичните оборуд­
ване и апаратура, посочени в приложението 
към член единствен, ал. 1, ако не могат да 
бъдат осигурени за всяка клинична структура, 
следва да бъдат осигурени в лечебното заве­
дение в брой и по специфика, достатъчни за 
обезпечаване изпълнението на изискванията 
за компетентност и обем дейност на всяка от 
структурите по нива.
§ 7. (1) В случаите, когато лечебното за­
ведение за болнична помощ не разполага със 
собствена клинична лаборатория, то следва да 
осигури осъществяването на дейност по клинич­
на лаборатория от съответното ниво, определено 
с настоящия стандарт, по договор със самосто­
ятелна медико-диагностична лаборатория или 
с клинична лаборатория – структура на друго 
лечебно заведение. В тези случаи лабораторията,